П Р О Т О К О Л   №  5
Днес, 28.04.2011 г. от 15:00 часа в НЧ „Христо Ботев”- гр.Божурище се проведе заседание на Общинския съвет. От 13 съветника при откриване на заседанието присъстваха 12. Oтсъства по здравословни причини Страхил Петков. На заседанието присъстваха:  кмета на общината, кметовете на кметства Пролеша, Хераково, Храбърско,  служители  в ОА и  граждани. 

Председателят на Общинския съвет  Сийка Минчева откри заседанието.


Уважаеми съветници, господа  кметове на кметства, уважаеми служители от ОА, драги гости, откривам редовната сесия на общинския съвет. От 13 съветника присъстват 12, заседанието е редовно и можем да започнем работа. Материалите са ви раздадени в срок, постоянните комисии към ОбСъвет проведоха редовни заседания за разглеждане на докладните записки  по дневния ред и отразиха в протоколи своите предложения и становища.  Имате ли предложения и допълнения по дневния ред?

Хр.Петров – предлагам т.11 от предложения дневен ред да се разгледа като т.5, номерацията на останалите след нея точки да се измести с един номер напред.
Ив.Митова – предлагам, като първи въпрос в т.15 – Други, да се разгледа въпросът за безстопанствените кучета, който се разисква на заседанията на постоянните комисии. Подадената жалба в деловодството на общината от Д.Григорова не е била приета поради процедурни нарушения.

С.Минчева – ако няма други предложения по дневния ред да преминем към гласуване.


Който е съгласен с предложението на Хр.Петров т.11 да се разгледа като т.5 в дневния ред, моля да гласува – „за”12, „против” и „въздържали се” няма – приема се.


Който е съгласен с предложението на г-жа Митова в т.15 да се разгледа като първи въпросът за безстопанствените кучета, моля да гласува - „за”12, „против” и „въздържали се” няма – приема се.


Който е съгласен да приемем дневния ред с приетите промени, моля да гласува.


С 10 гласа „за”, „против” няма, „въздържал се” един, Общинският съвет прие следния
Д Н Е В Е Н    Р Е Д :

1.Приемане на годишна програма за управление и разпореждане с недвижими имоти общинска собственост за 2011 г.














Докл.:Асп.Аспарухов-кмет

2. Промени в Наредбата за определянето и администрирането на местните такси и цени на услуги на територията на Община Божурище и Наредбата за определяне размера на местните данъци на територията на община Божурище










Докл.:Асп.Аспарухов-кмет

3.Създаване на регионално сдружение за общините Божурище, Годеч, Драгоман, Костинброд, Своге и Сливница в изпълнение на чл.19 б от Закона за управление на отпадъците / обн. ДВ бр.86 от 2003г.,изм.ДВ бр.41 от 2010г./


Докл.:Асп.Аспарухов-кмет

4.Промяна в бюджетните кредити за 2011 г.

Докл.:Асп.Аспарухов-кмет
5. Доплащане на отстъпено право на строеж за 80 м2 РЗП








Докл.: инж.Хр.Петров – общ.съв.

6. Процедура по чл.54 от ЗДС за придобиване на имот № 000259









Докл.:Асп.Аспарухов-кмет

7. Процедура по чл.54 от ЗДС за придобиване на имот № 000218









Докл.:Асп.Аспарухов-кмет

8.Обявяване за ПОС на Физкултурен салон на СОУ „Летец Христо Топракчиев”, построен в УПИ ІХ-детско заведение, кв.10 по ЗРП на гр.Божурище /нов квартал/








Докл.: инж.С.Минчева-предс.ОбС

9.Прекратяване на съсобственост между община Божурище и Божидар Иванов Джоргов, собственик на п-л /УПИ/ ІІ235, кв.30 по ПРЗ на м.Бобен, с.Хераково чрез пълномощника Иван Арангелов Джоргов.




Докл.:Асп.Аспарухов-кмет

10.Учредяване на право на строеж за нотариална кантора със ЗП от 63 м3 и РЗП от 63м3 върху УПИ ІХкоо, кв.78 по ПР на гр.Божурище












Докл.:Асп.Аспарухов-кмет

11.Обявяване на 47,57 м2 от полски път №022290 по КВС на с.Пролеша, м.Горни соват от Публична в имот частна общинска собственост











Докл.:Асп.Аспарухов-кмет

12.Одобряване оценката за продажба на 123 м2 от имот частна общинска собственост №020093, м.Долни соват по КВС на с.Пролеша с начин на трайно ползване полски път на Николай Миланов Василев, определена от лицензиран оценител на недвижими имоти















Докл.:Асп.Аспарухов-кмет

13.Отдаване под наем на земеделска земя за стопанската 2010/2011 г.имот №026044 с площ 101,481 дка и имот №026045 с площ 35,514 дка, м.Пладнище по КВС с.Гурмазово


















Докл.:Асп.Аспарухов-кмет

14.Упълномощаване на Областен управител на Софийска област да представлява Общината на събранието на акционерите на УМБАЛ „ Св.Анна”-София  АД

                                                                                               
Докл.:Асп.Аспарухов-кмет

15.Приемане на годишни отчети за дейността на читалищата в община Божурище за 2010г.


















Докл.:Асп.Аспарухов-кмет

16.Други

По точка 1 от дневния ред - Приемане на годишна програма за управление и разпореждане с недвижими имоти общинска собственост за 2011 г.

С.Минчева – давам думата на вносителя на докладната записка.

Асп.Аспарухов – ще докладва Г.Илиев

Г.Илиев – зам.кмет – т.1 и т.2 отново се вкарват в дневен ред на заседание на ОбС, има процедура, има заповед на Обл. управител, нямаме нови становища.

С.Минчева – когато се приема докладната, предлагам в основанието първо да се постави ЗМСМА, след това ЗОС.

Хр.Петров – каза се, че се връща решението на ОбС от Обл.управител по т.1 и т.2. Трябва да се знае защо - защото не беше обявено от ОА на сайта, не е била публикувана програмата от общинската администрация на интернет страницата на общината в изискуемия срок

С.Минчева – ако няма други изказвания предлагам да минем към гласуване. Който е съгласен да приемем проекта за решение, моля да гласува.

На основание чл.21, ал.1, т.8 от ЗМСМА и чл.8, ал.9 от ЗОС, с 12 гласа „за”, както следва:

1.Александър Миланов



7.Мая Карамфилова

2.Антоанета Арсова




8.Наталия Петрова

3.Атанас Лозанов




9.Петър Манов

4.Веселка Симода




10.Петрана Котупанова

5.Емил Дамянов




11.Христофор Петров

6.Иванка Митова




12.Сийка Минчева

„против”и „въздържали се” няма, Общинският съвет прие

РЕШЕНИЕ  № 38


Приема ГОДИШНА ПРОГРАМА за управление и разпореждане с имоти общинска собственост за 2011 г.

Точка 2 от дневния ред - Промени в Наредбата за определянето и администрирането на местните такси и цени на услуги на територията на Община Божурище и Наредбата за определяне размера на местните данъци на територията на община Божурище
С.Минчева – има думата вносителя на докладната записка Аспарухов.
Асп.Аспарухов – отношение ще вземе гл.счетоводител на общината

Бл.Герасимова – промените се налагат във връзка с изменения в Закона.

С.Минчева – ако няма други изказвания, който е съгласен да приемем проекта за решение, моля да гласува.

На основание чл.21, ал.2 от ЗМСМА, във връзка с отменената норма на раздел ІV и чл.28, чл.61с, чл.61м, ал.1, т.2 от ЗМДТ, , с 11 гласа „за”, както следва:

1.Александър Миланов



7.Мая Карамфилова

2.Антоанета Арсова




8.Наталия Петрова

3. Сийка Минчева




9.Петър Манов

4.Веселка Симода




10.Петрана Котупанова

5.Емил Дамянов




11.Христофор Петров

6.Иванка Митова






 „против”няма, 
„въздържал се” един – Атанас Лозанов,

Общинският съвет прие

РЕШЕНИЕ  №  39

І. Променя Наредбата за определянето и администрирането на местните такси и цени на услуги на територията на Община Божурище, като:

 
1. Отменя раздел VІІ- туристическа такса.

            2. Променя сроковете за заплащане на такса битови отпадъци в чл. 17, ал.1 и 2, както следва: 

Чл.17 (1) Таксата се заплаща на две равни вноски в следните срокове: от 1 март до 30 юни и до 30 октомври на годината, за която е дължима


(2) На предплатилите от 1 март до 30 април за цялата година се прави отстъпка 5 на сто.

              ІІ. 1.Променя  Наредбата за определяне размера на местните данъци на територията на община Божурище, като:


1. създава раздел VІ – туристически данък и определя размера на туристическия данък за всяка нощувка по населени места и категория на средствата за подслон и местата за настаняване, както следва: 

	Населено място 
	1 звезда
	2 звезди
	3 звезди
	4 звезди
	5 звезди

	Гр.Божурище, с.Пролеша
	   1 лв.
	   1,20 лв.
	    1,50 лв.
	       2 лв.
	     3 лв.

	С.Хераково, с.Храбърско

С.Гурмазово, с.Пожарево
	   0,80 лв.
	      1 лв.
	    1,20 лв.
	     1,50 лв.
	      2,50 лв.

	с.Росоман, с.Златуша,

с.Мала Раковица
	   0,60 лв.
	    0,80 лв.
	     1 лв.
	     1,20 лв.
	      2 лв.


   Съгласно новосъздадения чл.61с  от  ЗМДТ границите на данъка са от 0,20 лв. до 3 лв.

  2. Променя сроковете за заплащане на данъка върху недвижимите имоти в чл.11, ал.1 и 2, както следва: 

Чл.11. (1) Данъкът върху недвижимите имоти се плаща на две равни вноски в следните срокове: от 1 март до 30 юни и до 30 октомври на годината, за която е дължим.
(1) На предплатилите от 1 март до 30 април за цялата година се прави отстъпка 5 на сто.
  3. Променя едно от облекченията в чл.52, ал.1, т.2, както следва:

    Чл.52, ал.1,т.2 физическите лица, включително едноличните търговци, които извършват с личен труд през цялата данъчна година два или три вида патентна дейност от посочените в т. 1 - 36 от приложение № 4, заплащат патентния данък само за тази дейност, за която определеният данък e с най-висок размер; за извършване на повече от три дейности облекчението не се прилага.
Точка 3 от дневния ред - Създаване на регионално сдружение за общините Божурище, Годеч, Драгоман, Костинброд, Своге и Сливница в изпълнение на чл.19б от Закона за управление на отпадъците / обн. ДВ бр.86 от 2003г.,изм.ДВ бр.41 от 2010г./

С.Минчева – давам думата на кмета на общината като вносител на докладната записка.

Асп.Аспарухов – тази тема дълго я коментираме, регионалното сметище вече се строи. Обстоятелствата налагат да създадем това сдружение, за да сме полезни на община Своге, която ще направи разтоварище с държавни средства. Ако искаме да се получи е необходимо решение на ОбС. На срещата преди 1-2 седмици всички общини бяха приели решения. Може да мине и без наше решение.

Ив.Митова – от думите на кмета разбрах, че трябва да сме солидарни с ръководството на Своге и ръководството но Костинброд. Не ми е ясно какъв е нашият интерес. Неприятно съм изненадана, че на заседанието на комисиите, както и сега не присъства еколога. Аз съм присъствала на първите срещи на общините. Съжалявам, че Йорданов го няма, за да си припомним някои разговори, навярно 10 пъти ще се увеличи нашата такса. Не съм съгласна при тези условия да влизаме. Какви права ни се предлагат на нас? Ние не гласуваме опърничево, не са ни ясни позициите. Ако държавата го налага, да не се иска наше решение. 

Асп.Аспарухов – ние реално сме гласували, ние сме вече в това сдружение. Европейските директиви към нашата държава е излишно да дискутираме. Страна е разделена на 55 района и това е правилно. По темата „цена” – най-вероятно ще бъде увеличена, ние работим да бъде оптимизирана, търсим форми и начини. Имаме късмет, че на територията на общината се намира фирма „Полисхарт”, която сепарира и отпадъци, това ще дискутираме по-нататък.

Ал.Миланов – Мисля, че срока за сметището за закриване идва, ние каква алтернатива имаме? 

Асп.Аспарухов – ние сме в сметището, с ваше решение съм упълномощен. И да не се вземе сега това решение, това ще се случи. 

Хр.Петров – Ако не съм прав, кмета да ме коригира. Мисля, че преди 2-3 години държавата избяга от отговорностите си и се отиде на публично частно партньорство. Наложи се …. С гласуването си сега ние ще отидем на една държавна политика за ангажираност по места. Въпросът касае всички граждани на територията на общините. Нашето решение трябва да бъде съпроводено с една програма за разделно събиране на отпадъците. Слушах, че се подготвя промяна в закона. 

     Предлагам да се допълни предложеното решение, текста в докладната записка да бъде т.1, да се добави нова т.2 със следния текст:

     ”2.Задължава кмета на общината, представляващ я съгласно закона в Общото събрание на регионалното сдружение, преди всяко заседание на ОС да предоставя на ОбС всички материали съгласно обявения дневен ред за провеждането му и до 7 дни след получаване на протокола от ОС да го предоставя на ОбС за запознаване, обсъждане проблемите, касаещи община Божурище и разгласяване на населението с цел формиране на адекватна политика на общината по отношение на отпадъците”

С.Минчева – въпрос към кмета. Споменахте „Полисхарт” и сепариране на отпадъци. Означава ли това, че ще се допусне сепариране в базата им, намираща се непосредствено до жилищните сгради в гр.Божурище?

Асп.Аспарухов – Разбира се, че не. Те имат ІІ-ра база, която отговаря на всички изисквания. Казах, че имаме възможност да реагираме във времето. Мислим за времето, когато „Полисхарт” ще бъдат изместени в новопостроените си халета, извън града.

Ив.Митова – когато разглеждахме предложението за влизане в регионалното сдружение, имаше клауза – 5 години да извозваме в Костинброд преобладаващата част от сметта, да чуем г-н кмета. Променен ли е съгласно нашето изискване този пункт в договора?

Асп.Аспарухов – много неща променихме, не се занимавам само с тази тема, сигурно е спазено. Никой не ни задължава да караме там сметта, ако намерим по - изгоден вариант.

Хр.Петров – това, което каза г-жа Митова е така, имаше предложение за 5 години да се извозва смет при определени условия.

Ив.Митова – притеснени сме от едни много категорични условия.

Хр.Петров – ние коментираме въпрос, по който не знаем какво имаме насреща. Има ли материали – договори, решения, учредителни документи за това сдружение, които ОбС не знае?

С.Минчева – трябва да вземем решение, но отбелязвам, че в Закона няма основание, с което може да се откаже на една община по всяко време да се присъедини към  регионално сдружение. Дължат се глоби когато една община пречи на сформиране на регионално сдружение. Коректно е да вземем решение сега.

Хр.Петров – аз съм твърдо „за”, няма накъде да ходим, но не ни се дава яснота за състоянието на това сдружение, до къде се стигна с устав, с договори и т.н.

С.Минчева – Господин Аспарухов, има ли вече насрочена дата за Общо събрание, има ли постъпили материали в общината?

Асп.Аспарухов – не съм сигурен за дата. Не сме членове и не може да искаме материали.

С.Минчева – всички общини не са членове, но са получили материалите, ще помоля колегите от другите общински съвети да ни ги предоставят и ще запозная общинските съветници с тях.

С.Минчева – ако няма други изказвания, подлагам на гласуване предложението на Хр.Петров предложеното решение в докладната записка да бъде т.1 и да се добави нова т.2 със следния текст:

     ”2.Задължава кмета на общината, представляващ я съгласно закона в Общото събрание на регионалното сдружение, преди всяко заседание на ОС да предоставя на ОбС всички материали съгласно обявения дневен ред за провеждането му и до 7 дни след получаване на протокола от ОС да го предоставя на ОбС за запознаване, обсъждане проблемите, касаещи община Божурище и разгласяване на населението с цел формиране на адекватна политика на общината по отношение на отпадъците”.

Който е съгласен, моля да гласува – „за” 12, „против” и „въздържали се”няма – приема се.


Който е съгласен да приемем решението  с приетото изменение и допълнение, моля да гласува, гласуването е поименно.


На основание чл.21, ал.1, т.15; чл.27, ал.2, ал.4, ал.5 от ЗМСМА, във връзка с чл.19 б  от Закона за управление на отпадъците (изм.ДВ бр.41 от 2010 г.) с 10 гласа „за”, както следва

1.Александър Миланов



6.Мая Карамфилова

2.Антоанета Арсова




7.Наталия Петрова

3.Атанас Лозанов




8.Петър Манов

4.Веселка Симода




9.Петрана Котупанова

5.Емил Дамянов




10.Христофор Петров

 „против” няма, 
„въздържали се” 2-ма – Иванка Митова и Сийка Минчева,

 Общинският съвет прие

РЕШЕНИЕ  № 40


1.Дава съгласие Община Божурище да участва в Регионално сдружение между общините Божурище, Годеч, Драгоман, Костинброд, Своге и Сливница с цел създаване на регионална система за управление на отпадъците „Костинброд” (съгласно НПУДО 2009-2013 г.)


2.Задължава кмета на общината, представляващ я съгласно закона в Общото събрание на регионалното сдружение, преди всяко заседание на ОС да предоставя на ОбС всички материали съгласно обявения дневен ред за провеждането му и до 7 дни след получаване на протокола от ОС да го предоставя на ОбС за запознаване, обсъждане проблемите, касаещи община Божурище и разгласяване на населението с цел формиране на адекватна политика на общината по отношение на отпадъците

Точка 4 от дневния ред - Промяна в бюджетните кредити за 2011 г.
С.Минчева – давам думата на вносителя на докладната записка – г-н Аспарухов.

Асп.Аспарухов – гл.счетоводител г-жа Герасимова ще докладва

Бл.Герасимова – докладната записка е елементарна, сумата която гласувате по дейност сметосъбиране след поискване от общината ще бъдат върнати.Те са целеви, ще бъдат централизирани в сметка и ще ни се върнат.

С.Минчева – има ли изказвания по докладната, г-жа Герасимова направи разяснения, не виждам желаещи за изказвания, преминаваме към поименно гласуване.

На основание чл.21, ал.1, т.6 от ЗМСМА, с 12 гласа „за”, както следва:

1.Александър Миланов



7.Мая Карамфилова

2.Антоанета Арсова




8.Наталия Петрова

3.Атанас Лозанов




9.Петър Манов

4.Веселка Симова




10.Петрана Котупанова

5.Емил Дамянов




11.Христофор Петров

6.Иванка Митова




12.Сийка Минчева

„против” и„въздържали се” няма, Общинският съвет прие

РЕШЕНИЕ  №  41


1.Намалява местните приходи


§ 93-39 „Друго финансиране” със сумата


/-/ 62100 лв.


2.Намалява бюджетните кредити в местна дейност


627 „Управление на дейностите по отпадъците”


§ 10-40 „Платени данъци, мита и такси” - 


    62100 лв.

Точка 5 от дневния ред - Доплащане на отстъпено право на строеж за 80 м2 РЗП

Хр.Петров – Не съм видял, че в докладната съм допуснал техническа грешка.Предлагам да коригираме датата на 10 май или по-късна.

Ал.Миланов – Имам въпрос, всъщност сега РЗП само 310.90 м2 ли е или и тези 80 м2, влизат ли тези 80 м2 в издаденото разрешение за строеж? 

С.Минчева – те са извън площта като учредено право, но са включени в одобрените книжа за строеж.

Ал.Миланов – ако нещата са наистина така, в общината не е само този случай. Има и други разрешения с повече от ОПС. Същият този ОбСъвет е стигнал до извода, че в този случай се стига до съсобственост с общината. По Закон, след като някой е строил извън рамките на ОПС, той е в нарушение. Бих подкрепил това решение, съгласен съм да се решат проблемите на хората. Построил е нещо, защото има разрешение за строеж, но се оказва, че не е собственик на това, което е в повече от ОПС, въпреки че му е разрешено с РС. Подобен е казуса на Лесничкови, има и 3-4 случаи в Нов квартал, в момента хората са блокирани, набедени са, че са нарушили закона. В конкретния случай не знам дали е така, но щом временната комисия предлага този начин на решение, склонен съм , ще подкрепя и така изложеното решение. Но ще помоля този ОбСъвет при появяване на други такива докладни записки, ако Обл.управител не ни оспори това решение, да взема същите решения и за другите случаи.

С.Минчева – принципно подкрепям Ал.Миланов. Има стари подобни случаи, но има и от сега и съм реагирала. Мисля, че повече не трябва да се допуска да се издават РС без документ за собственост или ОПС. 

Ал.Миланов – Също мога да спомена имена, но не желая да цитирам сега.

Асп.Аспарухов – г-жо Минчева, звучите с упрек към сегашната ОА.

С.Минчева – Сигурна съм, че съм виждала такива РС, издадени от тази администрация, но в момента не мога да ги цитирам.

Асп.Аспарухов – в подкрепа на Ал.Миланов – не можем да разглеждаме проблемите индивидуално, за всички трябва да мерим  с един аршин, по принцип. По същата тема комисията трябваше да разглежда не по-малко нещо за развитието на общината – обръщалото на автобус № 54 и Лесничкови. Всеки служител от ОА когато е повикан е присъствал и е дал мнение по въпроса. При мен идва искане за 743 м2 за въвеждане в експлоатация, а 489 м2 е закупено право за строеж, разликата е друга, не е 80 м2. Ще помоля ОА да осветлят ОбС и да не влизаме в противоречия.

С.Минчева – Решение № 3/27.01.2011 г. на ОбС определи 3-ма общински съветници да участват във временна комисия, а кмета със своя заповед трябваше да включи в тази комисия колкото прецени компетентни служители от ОА. Кметът не изпълни това наше решение и не издаде заповед, за да участват в комисията  служителите. Те дойдоха по моя молба, обсъдихме проблема, но не се подписаха по тяхно настояване в протоколите. Заедно с тях пресмятахме и стигнахме до цифрата 80 м2.

Асп.Аспарухов – в никой случай ние не искаме да заставаме на пътя на гражданите от общината.

Л.Ангелова – ОА – Марияна Стоянович през 2000 г. купува 81.45 м2 ОПС. С решение на ОбС й се дава да дострои 63 м2.Въз основа на това те внасят промени с 94 м2 повече от разрешеното. Законът тогава позволява да се доплати. Внася се ІІ и ІІІ-ти проект. Започва строителството.

С.Минчева – Кой изготви договорите за ОПС, не сте ли точно вие колежке? На 26 април преди днешната сесия заседаваха постоянните комисии от 16 часа, в работното време на ОА, никой от ОА, кмета включително, не пожела да дойде при обсъждане на докладната.

Л.Ангелова – бях няколко дни отпуск, не знаех кога са комисиите.

С.Минчева – Всички кметове, заместници, секретари получиха материалите в срока на общинските съветници. Разлепени са обяви навсякъде. Няма причина да не знаете за комисиите.

В.Симова – закупени са 243.43 м2 за които е издадено РС. Какво се случва впоследствие? РС е за „магазин, хранителни стоки и заведение за общ.хранене”

Л.Ангелова – идва проект за още един етаж от 165м2 и сутерен.

С.Минчева – консултирахме се със юристи, специалисти от областта и с ДНСК – ако основното предназначение на сградата е например подземни гаражи или механа – заплаща се ОПС за строежа под земята . Когато сутерена и тавана са обслужващи основното предназначение на сградата помещения, например складове - не се заплаща ОПС.
П.Манов – смятам, че трябва да се прекратят тези дебати. Обсъвет със свое решение е избрал комисия, не е изпълнено решението от кмета, ОА не е пожелала да участва в комисията. Г-н кмете, не ме прекъсвай, аз търпеливо те изслушвам. Всеки случай с проблем е индивидуален, ОбС е взел решение за разглеждане на 3 случая. Сега заседанието се превърна в говорилня. Решението е от 3 месеца, достатъчно време за изясняване. Предлагам да гласуваме проекта за решение по докладната записка.

Асп.Аспарухов – ние също искаме да намерим решение на въпроса. С вашето предложение за  решение се създава нов батак, не се изчиства. В момента ще намерим частично решение, не глобално. Мнението на ОА е, че с тези 80 м2 просто няма да се реши проблема.

С.Минчева – въпрос към ОА – Колко точно квадратни метра има построени в повече?

Инж.К.Маринов – ОА – 253 м2 със сутерена. 

Г.Илиев-при Лестничкови е същия случай
С.Минчева – всички знаете, че не е така-там има незаконни и неузаконими таван и част от сутерен.
Асп.Аспарухов – искаме да решим въпроса адекватно.

Ант.Арсова – процедура – предлагам да гласуваме. Проблемът е личен, при нас няма комуникация между кмета и ОбС.  Радвам се, че ОА си вярва на приказките.

В.Симова – по конкретния случай – има 2 РС общо за 554.35 м2
Асп.Аспарухов- няма решение на ОбС

Хр.Петров – трудно се съгласих да бъде председател и да се оформи тази временна комисия. В перспектива няма да работя по нито един казус. За този казус се тръгва от едно писмо от ОА Божурище до РДНСК. Дирекцията е сезирана, че обектът не е въведен в експлоатация, стига се до спиране на тока и затваряне. Техническата и юридическа мисъл е в ОА, от там трябва да се реши проблема. Никой не е против интересите на хората в общината, но месеци не се решават и се наложи ние да вземаме отношение.

Асп.Аспарухов – Какви казуси ще решавате, 254 м2 са в повече.

В.Симова – грешката е в ОА, а не в хората, които сега не могат да работят.

С.Минчева – гл.архитект ако обича да каже, за 310 м2  удостоверението за въвеждане в експлоатация в сила ли е?

Арх.Попдимитров – не 

С.Минчева – То не е отменено от ДНСК и е в сила. В ДНСК има 3 молби от кмета  на общината, които ни показаха и с които се иска да се изкара незаконна сградата и след като от дирекцията са му отговорили, че няма нищо незаконно в сградата се иска анулиране на УВЕ за 310 кв.м., което също не е прието да бъде направено. Сградата е запечатана поради липса на УВЕ на останалата площ, за издаването на което няма никаква причина, независимо от собствеността, защото сградата е законно построена. Не ми е ясно защо ОА не беше включена със заповед в комисията за изясняване на всичко това, на заседанията на постоянните комисии на ОбС също не участва, а сега на заседанието оспорва квадратура.

Асп.Аспарухов – специалистите от ОА ще пояснят. Има заповед.

С.Минчева – Какъв е номера на заповедта, ако има такава и защо не знаем за нея? Гл.архитект ще иска ли думата?

Асп.Аспарухов- не помня номер.

Арх.Попдимитров – нямам какво да кажа.

С.Минчева – ако няма други изказвания, предлагам да гласуваме проекта за решение. Който е съгласен с предложеното решение, моля да гласува поименно.


На основание чл.21, ал.1, т.8 от ЗМСМА, с 10 гласа „за”, както следва:

1.Александър Миланов



6.Христофор Петров

2.Антоанета Арсова




7.Наталия Петрова

3.Атанас Лозанов




8.Петър Манов

4.Веселка Симода




9.Петрана Котупанова

5.Иванка Митова




10.Сийка Минчева

„против” няма,

„въздържали се” 2-ма – Емил Дамянов и Мая Карамфилова, Общинският съвет прие

РЕШЕНИЕ  № 42
1.Разрешава на Георги Николов Джолев да доплати 80 кв.м. РЗП-  право на строеж , реализирано в повече от заплатеното, на сграда, построена в УПИ I , кв.24 по ЗРП на гр.Божурище, съгласно РС № 60 и РС №274 по цена определена по оценка на лицензиран оценител за сметка на Георги Джолев.

2.Задължава община Божурище да определи лицензиран оценител, който да изготви оценка за 80 кв.м.РЗП право на строеж, реализирано в повече от заплатеното на общината за сградата, в срок до 25.05.2011г.

3.Ако общинската администрация не изпълни задължението си по т.2 в срок, задължава Георги Джолев да внесе за приемане на следващо заседание на общински съвет изготвена оценка съгласно т.1 от определен от него, за негова сметка лицензиран оценител .

Изпълнението възлага на кмета на общината.

П.Котупанова – искам да отбележа, че не гласувахме предложението на Хр.Петров за промяна на датата в т.2 на решението.

С.Минчева – грешката е техническа, трябва да е месец май-25 за да е влязло решението в сила. За гласуването е  мой пропуск, за да няма атаки, ще помоля да гласуваме предложението на Петров с дата 25 май и да прегласуваме решението.


Който е съгласен в т.2 от проекта за решение вместо „в срок до 25.04.2011” да се запише „в срок до 25.05.2011 г., моля да гласува – „за” 10, „против” няма, „въздържали се” 2-ма – приема се.

Който е съгласен да приемем решението с гласуваната промяна в т.2, моля да гласува

На основание чл.21, ал.1, т.8 от ЗМСМА, с 10 гласа „за”, както следва:

1.Александър Миланов



6.Христофор Петров

2.Антоанета Арсова




7.Наталия Петрова

3.Атанас Лозанов




8.Петър Манов

4.Веселка Симода




9.Петрана Котупанова

5.Иванка Митова




10.Сийка Минчева

„против” няма,

„въздържали се” 2-ма – Емил Дамянов и Мая Карамфилова, Общинският съвет прие

РЕШЕНИЕ  № 42
1.Разрешава на Георги Николов Джолев да доплати 80 кв.м. РЗП-  право на строеж , реализирано в повече от заплатеното, на сграда, построена в УПИ I , кв.24 по ЗРП на гр.Божурище, съгласно РС № 60 и РС №274 по цена определена по оценка на лицензиран оценител за сметка на Георги Джолев.

2.Задължава община Божурище да определи лицензиран оценител, който да изготви оценка за 80 кв.м.РЗП право на строеж, реализирано в повече от заплатеното на общината за сградата, в срок до 25.05.2011г.

3.Ако общинската администрация не изпълни задължението си по т.2 в срок, задължава Георги Джолев да внесе за приемане на следващо заседание на общински съвет изготвена оценка съгласно т.1 от определен от него, за негова сметка лицензиран оценител .

Изпълнението възлага на кмета на общината.

(почивка 15 минути, напусна с разрешение Ат.Лозанов – 11 съветника
Точка 6 от дневния ред - Процедура по чл.54 от ЗДС за придобиване на имот №000259
С.Минчева – има думата вносителя на докладната записка Аспарухов.
Асп.Аспарухов – ще вземем нещо от МО. На среща с Министър-председателя преди месец изговорихме и тези въпроси. Бившето поделение „Полка” да се даде на Лесотехническия университет. По темата Божурище – говорим за 80 дка от „Орлите” , парковата част със сградния фонд. Разделени са нещата, върви към процедура. От ВЖК 36 дка също ще се предоставят, във времето да се изгради общежитие за ветеринарно -медицинския факултет. На 2 юни Бойко Борисов ще присъства на конните състезания на кръг от купата, да се надяваме, че до тогава нещата ще са готови. Около 350 дка от МО ще дойдат в общината. Това е по следващите две точки от дневния ред.

Хр.Петров – Радвам се, че стигнахме до този вариант. Лично настоявах в решението ни за имоти на МО от 2009 г. „Орлите” да влязат. Ако има актуална скица, да ни се представи, да видим какво обхваща.

Л.Ангелова – вчера предоставих скицата в ОбСъвет, беше ни изпратена в последния момент от ИА на МО.

С.Минчева – видяхме и скицата, ако няма други изказвания, който е съгласен да приеме проекта за решение от докладната записка, моля да гласува поименно.

На основание чл.21, ал.1, т.8 от ЗМСМА, във връзка с чл.34, ал.2 от ЗОС и съгласно чл.7 от Наредбата за реда, управление и разпореждане с общинско имущество в община Божурище, с 11 гласа „за”, както следва:

1.Александър Миланов



7.Мая Карамфилова

2.Антоанета Арсова




8.Петрана Котупанова

3.Наталия Петрова



            9.Сийка Минчева

4.Веселка Симова




10.Петър Манов

5.Емил Дамянов                                                      11. Христофор Петров

6.Иванка Митова

„против” и„въздържали се” няма, Общинският съвет прие

РЕШЕНИЕ  №  43


І. Дава съгласието си да бъде проведена процедура по чл.54 от ЗДС за безвъзмездно придобиване от община Божурище собствеността върху имот №000259, частна държавна собственост под управлението на МО, с площ от 79.905 дка по КВС на с.Гурмазово, община Божурище (поделение „Орлетата”) в едно с находящите се в него сгради.


ІІ. Възлага на кмета на община Божурище да предприеме необходимите действия по процедурата, както и да подпише необходимите документи и съответно договор с Областния управител на Софийска област за безвъзмездно прехвърляне на имоти по т.І.

Точка 7 от дневния ред - Процедура по чл.54 от ЗДС за придобиване на имот 
№ 000218 

С.Минчева – в предходната точка кмета говори и по тази докладна. Искам да изясним, в текстовата част на докладната записка се говори за 39 дка, а в решението – за 36.126 дка.

Асп.Аспарухов – Не е толкова важно.Доколкото си спомням става въпрос за 36 дка.

Хр.Петров – Защо в текстовата част на тази докладна, отнасяща се до ВЖК отново се говори за „орлетата”? Тези 36 дка за разширяване на парка ли ще бъдат или за някаква друга цел ще се ползват?

Асп.Аспарухов – това ще се вземе като решение впоследствие.

С.Минчева – искаме да сме коректни в решението, доверяваме се в достоверността на написаното в решението като по-точно. Ако няма други въпроси, който е съгласен да приемем проекта за решение, моля да гласува поименно.
На основание чл.21, ал.1, т.8 от ЗМСМА, във връзка с чл.34, ал.2 от ЗОС и съгласно чл.7 от Наредбата за реда, управление и разпореждане с общинско имущество в община Божурище, с 11 гласа „за”, както следва:

1.Александър Миланов



7.Мая Карамфилова

2.Антоанета Арсова




8.Петрана Котупанова

3.Наталия Петрова



            9.Сийка Минчева

4.Веселка Симова




10.Петър Манов

5.Емил Дамянов                                                      11. Христофор Петров

6.Иванка Митова

 „против” и„въздържали се” няма, Общинският съвет прие

РЕШЕНИЕ  №  44


І. Дава съгласието си да бъде проведена процедура по чл.54 от ЗДС за безвъзмездно придобиване от община Божурище собствеността върху имот, частна държавна собственост № 000218 под управлението на МО, представляващ имот с площ от 36.126 дка по КВС на с.Гурмазово, община Божурище (бивш „военно животновъден комплекс”) в едно с находящите се в него сгради.


ІІ. Възлага на кмета на община Божурище да предприеме необходимите действия по процедурата, както и да подпише необходимите документи и съответно договор с Областния управител на Софийска област за безвъзмездно прехвърляне на имоти по т.І.

Точка 8 от дневния ред - Обявяване за ПОС на Физкултурен салон на СОУ „Летец Христо Топракчиев”, построен в УПИ ІХ-детско заведение, кв.10 по ЗРП на гр.Божурище /нов квартал/
С.Минчева – запознали сте се със докладната записка. Наложи се внасянето и защото учудващо месеци наред ОА не може да намери 10 минути за съставяне на АОС, а е издадено отдавна удостоверение за въвеждане в експлоатация. Може би причината е в това, че в акта се описва вида ОС-публична или частна.

Асп.Аспарухов – то и в момента е публична общ.собственост

Л.Ангелова – чл.3, ал.2  ПОС 1.имоти и вещи определени със закон; чл.10, ал.4 от Закона за народната просвета – „Общински са детските градини, училищата и обслужващите звена, които се финансират от Общ.бюджети. Предоставените им за ползване имоти са ПОС.

ОбСъвет би могъл да го извади от публична собственост, а не да взема решение за публична общинска собственост

С.Минчева – вие смятате, че не трябва да се взема решение, ние преценихме че е наложително да вземем решение поради апетити към сградата. Има ли изказвания от колегите общински съветници? Няма. Предлагам да гласуваме предложеното решение в докладната записка, гласуването е поименно.

На основание чл.21, ал.1, т.8 от ЗМСМА, с 8 гласа „за”, както следва

1. Антоанета Арсова




5.Петър Манов




2.Наталия Петрова



            6.Веселка Симова

3.Сийка Минчева




7.Мая Карамфилова

 4.Иванка Митова




8.Христофор Петров

„против” няма,

„въздържали се” 3-ма – Ал.Миланов, Ем.Дамянов и Петрана Котупанова, Общинският съвет прие

РЕШЕНИЕ  № 45

1.Общински съвет Божурище обявява Физкултурен салон на училище „Летец Христо Топракчиев”, построен и оборудван изцяло със средства от общинския бюджет, находящ се в урегулиран поземлен имот / УПИ / IX - детско заведение, кв.10 по ЗРП на гр.Божурище / нов квартал/ за Публична общинска собственост.

2.Задължава общинската администрация да състави акт за публична общинска собственост на сградата в срок до 10 дни след влизане в сила на настоящото решение и да го представи на ОбС Божурище на следващото заседание.

Изпълнението на решението се възлага на кмета на община Божурище.

Точка 9 от дневния ред - Прекратяване на съсобственост между община Божурище и Божидар Иванов Джоргов, собственик на п-л /УПИ/ ІІ235, кв.30 по ПРЗ на м.Бобен, с.Хераково чрез пълномощника Иван Арангелов Джоргов.

С.Минчева – давам думата на вносителя на докладната записка

Асп.Аспарухов – ще докладва Л.Ангелова

Л.Ангелова – в докладната записка всичко е изложено, има молба от гражданина, за терен над 100 м2 се изисква решение на ОбС, за да не се бави процедурата сме предложили и оценката.

Хр.Петров – Ако г-жа Ангелова може да каже имаме ли продажби в този район и на какви цени са реализирани? Оценката близка ли е?

Л.Ангелова – да, близка е, решение на ОбС за цените се прилага до 50 м2, до 100 м2 се иска оценка от лицензиран оценител. Не допускам по-ниска цена отколкото са оценките в решението на ОбС.

С.Минчева – ако няма други изказвания, който е съгласен да приемем проекта за решение, моля да гласува поименно.


На основание чл.21, ал.1, т.8 от ЗМСМА, чл.36,ал.1,т.2 и ал.3 от Закона за общинската собственост и във връзка с чл.34, ал.2, чл.37, ал.1, т.3 и ал.3 и чл.41, ал.2 от Наредбата за реда за придобиване, управление и разпореждане с общинско имущество, с 11 гласа „за”, както следва:

1.Александър Миланов



7.Мая Карамфилова

2.Антоанета Арсова




8.Петрана Котупанова

3.Наталия Петрова



            9.Сийка Минчева

4.Веселка Симова




10.Петър Манов

5.Емил Дамянов                                                      11. Христофор Петров

6.Иванка Митова

„против” и „въздържали се”няма, Общинският съвет прие
РЕШЕНИЕ  № 46

1.Общинският Съвет Божурище дава съгласието си да се прекрати съсобствеността между Община Божурище и Божидар Иванов Джоргов, собственик на п-л./УПИ/ ІІ235, кв.30, по ПЗР на м.Бобен, с.Хераково, съгласно н.а.№71, т.ІІ, д.№1192/1998г, чрез продажбата на 124м2 имот частна общинска собственост, без кадастрален номер придаваем по регулация п-л./УПИ/ ІІ235 по влязъл в сила ПР на м.Бобен, с.Хераково, актуван с АЧОС №781/21.02.2011г , вписан в Агенцията по вписванията на 24.02.2011г с вх.рег.№160, акт №111, том 1, дело №111/11г, чрез пълномощника Иван Арангелов Джоргов
2.Одобрява експертната оценката за имот частна общинска собственост без кадастрален номер с площ 124м2, определена от лицензиран оценител инж.Виолета Стайкова със сертификат №100100474 от 14.12.2009г. на КНОБ, на стойност 3 720лв ( три хиляди седемстотин и двадесет лева) без включен ДДС. Заплащането на цената да се извърши в срока на валидност на оценката

Изпълнението възлага на Кмета на общината.

Точка 10 от дневния ред - Учредяване на право на строеж за нотариална кантора със ЗП от 63 м3 и РЗП от 63м3 върху УПИ ІХкоо, кв.78 по ПР на гр.Божурище
С.Минчева – има думата вносителя на докладната записка Аспарухов.
Асп.Аспарухов – крайно време е да помислим за нотариална кантора. Не могат да се възползват гражданите изцяло от услугата на нотариуса, офиса е в банка ДСК, след 17 часа е затворено. В централната градска част може да се помисли за това. Гл.архитект предлага петно, мисля че е малко, трябва да се предвиди чакалня, паркинг.

Ал.Миланов – правя предложение – една кантора освен чакалня и тоалетна трябва да има и архивно помещение, предлага 100 м2.

Асп.Аспарухов – даже да се изгради и ІІ-ри етаж.

Ив.Митова – да се предвиди офис и за адв. Миланов. Преди време говорихме за закупуване на залата на Техноекспорт. Да не работим на парче, да се направи една голяма сграда и да се съберат всички офиси там.

М.Карамфилова – на заседанието на комисиите не разбрах мотивите на докладната, не ги разбрах и сега. Не виждам причина защо на територията в центъра може да има място за трафопост, а за кантора да няма. На мен лично ми се наложи в края на деня да направя пълномощно и не можах. В проекта за решение пише, че ще се проведе търг, не виждам нищо тайно и страшно.

П.Манов – в гр.София нотариусите си наемат офиси, апартаменти, никой не им дава петна за строеж.

Асп.Аспарухов – въпросът е от обществено значение.

Ив.Митова – по тази логика при нотариусите трябва да бъдат и адвокатските кантори. Казвам го без ирония, не трябва да се работи на парче.

П.Манов – за нотариусите има райониране, знае се кой ще е кандидата. В докладната го и пише-Росица Георгиева.

Хр.Петров – не знам от какво е продиктувано това желание , не знам колко жалби има от гражданите, че имат проблеми с нотариуса сега. Имаме нотариус в хубава, голяма обществена сграда, има паркинг. Не знаем и къде ще бъде центъра-може би към парка, плана за ЦГЧ не действа. Предлагам всеки да гласува по съвест.

П.Котупанова – предлагам в т.2 от проекта за решение  текста „ЗП от 63м2 и РЗП от 63м2” да се замени с „ЗП от 200 м2 и РЗП от 200 м2”.

С.Минчева – говорим за застроена площ, според мен са объркани две процедури в предложеното решение. Считам, че предложеното решение е некоректно. 

П.Манов – Разговарях с Р.Георгиева, тя е районен нотариус – Сливница, защо не си направи кантора там? Нотариус Георгиева иска да си направи къща в центъра на Божурище. 

С.Минчева – извършени сделки с недвижими имоти се вписват задължително в същия ден до 15 часа от съдията по вписване – в гр.Сливница. Пълномощни се заверяват от всеки нотариус. 

Ал.Миланов – това е така, но пълномощни и нотариални заверки се заверяват без ограничения.

В.Симова- Аз заверявах в Костинброд защото там нотариуса е по-коректен.

Ем.Дамянов – Единствен вариант ли е точно там да се направи нотариална кантора? Там не му е мястото според мен.

П.Манов – въпрос към адв.Миланов. Всички изповядани сделки задължително ли същия ден се вписват?

Ал.Миланов – да, до 15 часа в същия ден .

С.Минчева – има две предложения, предлагам да ги гласуваме.


Предложението на Ал.Миланов за РЗП 100 м2, който е съгласен, моля да гласува – „за”3-ма, „против” 5, „въздържали се” 3-ма – не се приема


Предложението на П.Котупанова за ЗП от 200 м2 и РЗП от 200 м2 – който е съгласен да се приеме, моля да гласува – „за”5, „против” 4, „въздържали се” 2-ма – не се приема.


Който е съгласен да се приеме проекта за решение в докладната записка, моля да гласува, поименно.


На основание чл.21, ал.1, т.8 и т.11 от ЗМСМА, във връзка с чл.37, ал.1, и ал.7 от ЗОС и съгласно чл.39, ал.1 от Наредбата за реда за придобиване, управление и разпореждане с общинско имущество, с 5 гласа „за”, както следва:

1.Александър Миланов



4.Мая Карамфилова

2.Веселка Симова




5.Петрана Котупанова

3.Емил Дамянов
„против” 4 

1.Антоанета Арсова




3.Христофор Петров

2.Петър Манов




4.Сийка Минчева
„въздържали се” 2-ма  - Иванка Митова и Наталия Петрова Общински съвет – Божурище    НЕ ПРИЕМА 
РЕШЕНИЕ  № 47

1.Общински съвет – Божурище дава съгласието си да бъде изработен проект за изменение ПУП-ПЗ в обхват УПИ IXкоо, кв.78 по ЗРП на гр. Божурище, собственост на Община Божурище съгласно АОС № 133/08.11.1999г. 

2.Общински Съвет Божурище дава съгласието си, да бъде учредено правото на строеж за нотариална кантора със ЗП от 63м2 и РЗП от 63м2, върху петно в УПИ IXкоо, кв.78 по ЗРП на гр.Божурище, собственост на Община Божурище, съгласно АОС № 133/08.11.1999г., чрез провеждане публичен търг с тайно наддаване, съобразно предвижданията на подробен устройствен план.  

3.На основание чл.40, ал.2 от Наредбата за реда за придобиване, управление и разпореждане с общинско имущество, кмета да възложи изготвяне на пазарна оценка от лицензиран оценител на недвижимите имоти, като разходите за изготвяне да се възстановят от спечелилия търга. 

4.След изготвянето на оценката на основание чл.41, ал.2 от ЗОС, тя да бъде внесена за одобрение и определяне от ОбСъвет-гр.Божурище.

Изпълнението възлага на Кмета на общината.

(напусна с разрешение Н.Петрова – 10 съветника)

Точка 11 от дневния ред - Обявяване на 47,57 м2 от полски път №022290 по КВС на с.Пролеша, м.Горни соват от Публична в имот частна общинска собственост
С.Минчева – има думата вносителя на докладната записка г-н Аспарухов

Асп.Аспарухов – Л.Ангелова ще поясни

Л.Ангелова – Докладната записка е подробна. Собственикът на имот №022243 Джамбазов с молба до общината е внесъл проекто-предложение за разделяне на имота на 3 урегулерани имота, където 37.4 м2 от полски път №022235 е включен в УПИ. Със свое решение №9/22.01.2009 г.ОбС е обявил тези 37.4 м2 от полски път за имот ЧОС. С ново предложение Джамбазов иска разделяне на имота на два парцела. При новоразработения проект за ПУП 47.57 м2 от полски път №022290 е присъединена към площа му, а останалата част се предвижда да се оформи като тупик. При това положение частта от имот № 022290 престава да изпълнява функция, която по дефиниция на чл.3, ал.3 от ЗОС го определя като ПО

Хр.Петров – целесъобразно е предложено, да гласуваме решението.

С.Минчева – ако няма други изказвания, предлагам да гласуваме предложеното в докладната решение, гласуването е поименно.

На основание чл.21, ал.1, т.8 от ЗМСМА, във връзка с чл.6 ал.1 от ЗОС и съгласно чл.5, ал.3 от Наредбата за реда за придобиване, управление  и разпореждане с общинско имущество в община Божурище, с 10 гласа „за”, както следва:

1.Александър Миланов



6.Мая Карамфилова

2.Антоанета Арсова




7.Петрана Котупанова

3.Иванка Митова



            8.Сийка Минчева

4.Веселка Симова




9.Петър Манов

5.Емил Дамянов                                                      10. Христофор Петров

 „против” и„въздържали се” няма, Общинският съвет прие

РЕШЕНИЕ  №  48

Общинският съвет Божурище обявява 47.57 м2 от полски път № 022290 по картата на възстановената собственост на с.Пролеша, м.Горни Соват, собственост на община Божурище, заключени между УПИ ХХVІІІ83 и земеделски имот № 022243, м.Горни Соват, с.Пролеша, от който са образувани УПИ ІХ022243 и УПИ Х022243, кв.8, кв.Максим Горки, гр.Божурище за имот частна общинска собственост, тъй като са престанали да изпълняват предназначението по чл.3, ал.2 от ЗОС.


Изпълнението възлага на кмета на общината.

Точка 12 от дневния ред - Одобряване оценката за продажба на 123 м2 от имот частна общинска собственост №020093, м.Долни соват по КВС на с.Пролеша с начин на трайно ползване полски път на Николай Миланов Василев, определена от лицензиран оценител на недвижими имоти





С.Минчева – давам думата на кмета на общината като вносител на докладната

Асп.Аспарухов – ще докладва Л.Ангелова

Л.Ангелова – процедурата е същата, молбата е от 2 години в общината. Сега ви предлагаме и оценката, такъв е закона и реда, да няма две решения на ОбС. По закон се пише „одобрява”. Оценката не трябва да е по-ниска от данъчната. Води се земеделска земя.

Хр.Петров – Не ми е съвсем ясно, посочен е лицензиран оценител на недвижими имоти, не трябва ли да бъде за земеделски земи?

С.Минчева – не е сменен статута на земята- тя е земеделска. 

Л.Ангелова – сменен е на другата -основната част.

Хр.Петров – 40 лв/м2, малко по-нагоре е имота за обръщалото на автобус 54, за 1500 м2 беше предложена оценка от 122 х.лв., т. е. по 81 лв.Тя по-ценна ли е двойно?  Коя оценка да съпоставям, какви са оценителите?

Л.Ангелова – тези 100 м2 нямат развитие, ще бъде един широк тротоар, при изготвяне на оценка се разсъждава. Като самостоятелно петно не може да съществува по този начин.

П.Манов – предлагам процедура на гласуване.

С.Минчева – На предишното заседание инж.Ангелова каза, че оценка на земеделска земя не трябва да се извършва от оценител на недвижими имоти и не трябва да приемем оценка на земя по §4.

Л.Ангелова – казах, че съда го приема като чисто земеделски имот

С.Минчева – земята е доказано земеделска, тук в решението е посочен лиценз на оценител на недвижими имоти, имат ли право или не да правят оценки на земеделски земи. Кога ОА ни заблуждава сега или на предишното заседание?

Л.Ангелова- лиценза за недвижими имоти е по-широк-могат да правят оценки на земеделски земи.

С.Минчева – Други изказвания – няма. Процедура на гласуване, който е съгласен да приемем проекта за решение, моля да гласува поименно.

На основание чл.21, ал.1, т.8 от ЗМСМА и във връзка с чл.41, ал.2 от Закона за общинската собственост, с 8 гласа „за”

1.Александър Миланов



5.Мая Карамфилова

2.Антоанета Арсова




6.Петрана Котупанова

3.Иванка Митова



            7.Емил Дамянов

4.Веселка Симова




8.Петър Манов

„против” един – Христофор Петров
„въздържал се” един – Сийка Минчева, Общинският съвет прие

РЕШЕНИЕ   № 49

1.Одобрява оценката за 123м2 от имот частна общинска собственост №020093  (полски път) м.Долни Соват по Картата на възстановената собственост на с.Пролеша, определена от лицензиран оценител инж Ели Николова Тоцева, сертификат №1001000999/14.12.2009г от Камара на независимите оценители в България, на стойност 4 920 лв. без включен ДДС.
2.Възлага на кмета на Община Божурище да сключи предварителен договор по чл.17, ал.5 от ЗУТ, за прехвърляне собствеността на имот №020093 (полски път) с площ 123м2 по КВС на с.Пролеша на Николай Миланов Василев, собственик на УПИ ХVІ108 и УПИ ХХІІІ108, кв.14, кв.Максим Горки, гр.Божурище за 4 920лв без включен ДДС. Заплащането на цената да се извърши в срока на валидност на оценката.

Изпълнението възлага на Кмета на общината.

Точка 13 от дневния ред - Отдаване под наем на земеделска земя за стопанската 2010/2011 г.имот №026044 с площ 101,481 дка и имот №026045 с площ 35,514 дка, м.Пладнище по КВС с.Гурмазово







С.Минчева – има думата г-н Аспарухов

Асп.Аспарухов – това е подобен случай като терените в с.Пролеша.

Л.Ангелова – с решение от 1999 г. и 2004 г. земите са били чисто общински, актувани са и са дадени на ПК за обезщетяване. Всяка година искаме писмо от началника на ПК, за да разберем дали е разработен плана или не и тези земи могат да се ползват от общината. Има инициатива от земеделски стопанин да се наеме земята под наем за стопанската 2010/11 г.

Хр.Петров – никой не оспорва правотата да се вземе решение. Докладната записка е закъсняла. Кой ще засява тепърва?  По информация на ПК тези земи са заявени, че се обработват вече от производител по земеделски програми.

Л.Ангелова – проблема е на господина, трябва да има някой, който да поиска земята.

Хр.Петров – Кой е този господин, нали ще има търг?

Л.Ангелова – длъжни сме да го обявим на търг

Ив.Митова – защо общината сама не инициира този процес, а чака някой да прояви интерес.

Хр.Петров – защо ОА винаги смятате, че някой е против. Писмото от ПК е от 01 март.

П.Манов – предлагам да прекратим дебатите, никой не иска земята да остане пустееща.

С.Минчева – Какво ще стане ако друг човек спечели търга, а не този който я е заявил, че я обработва?

Хр.Петров – бях точен. Докладната записка е закъсняла, земята е декларирана в Поземлена комисия за субсидии по фондове.

С.Минчева – прекратявам разискванията, процедура на гласуване.


На основание чл.21, ал.1, т.8 от ЗМСМА и във връзка с чл.8 от ЗОС и чл.6, ал.1 от Наредбата за условията и реда за провеждане на търгове и конкурси в община Божурище, с 9 гласа „за”, както следва:

1.Александър Миланов



5.Мая Карамфилова

2.Антоанета Арсова




6.Петрана Котупанова

3.Иванка Митова



            7.Емил Дамянов

4.Веселка Симова




8.Петър Манов








9.Христофор Петров
„против” няма

„въздържал се” един – Сийка Минчева, Общинският съвет прие

РЕШЕНИЕ  № 50


Дава съгласието си за отдаване под наем за стопанската 2010-2011 г. земеделски имоти:№026044 с площ 101,481 дка и № 026045 с площ 35,514 дка, м.Пладнище по КВС с.Гурмазово на публично оповестен търг с явно наддаване  с начална тръжна цена 10 лв/дка, определена по Решение № 4/14.01.2005 г. на Обсъвет – Божурище за селскостопанска земя ІV категория и се изготви тръжна документация съгласно изискванията на чл.8 от Наредба за условията и реда за провеждане на търгове и конкурси в община Божурище.


Изпълнението на решението възлага на кмета на община Божурище.
Точка 14 от дневния ред - Упълномощаване на Областен управител на Софийска област да представлява Общината на събранието на акционерите на УМБАЛ „ Св.Анна”-София  АД

С.Минчева – има думата кмета на общината.

Асп.Аспарухов – тази тема я дебатираме много пъти

Хр.Петров – предлагам да решим въпроса, но много пъти се поставя въпрос за разясняване колко акции имаме, с какво участваме.

С.Минчева – всеки път гласуваме и не сме разбрали какви решения се взимат на тези събрания. Процедура на гласуване, който е съгласен да приемем проекта за решение, моля да гласува.


На основание чл.21, ал.1, т.23 от ЗМСМА и чл.21, ал.2 от ЗМСМА, с 10 гласа „за”, „против” и „въздържали се” няма, Общинският съвет прие

РЕШЕНИЕ  № 51


Упълномощава г-н Красимир Живков – Областен управител на Софийска област да представлява община Божурище на 32-то редовно Общо събрание на акционерите на УМБАЛ „Св.Анна” – София АД и да гласува при вземане на решенията, със съответния брой поименни акции, които притежава община Божурище в дружеството.
Точка 15 от дневния ред -  Приемане на годишни отчети за дейността на читалищата в община Божурище за 2010г.
С.Минчева – имам въпрос към г-н Аспарухов: Все още той ли е председател на читалището в гр.Божурище защото единствено на това читалище отчета е подписан от секретаря, а не както е по закон от председателя.

Асп.Аспарухов – читалищата на територията на общината се активизират, от скоро вече не съм председател.

С.Минчева - отчета на читалището е подписан от секретаря, а не от новия председател. От коя дата точно е регистрирана смяната?

П.Котупанова – Защо не ни се предостави отчета за дейността на НЧ „Хр.Ботев”, а само финансовия отчет? На останалите читалища има по два отчета.

С.Минчева – отчета е обемен, на заседание комисиите имаше възможност да се запознае всеки с него. 

П.Манов – при приемане на отчетите трябва да присъстват председателите на читалищата, трябваше тази точка да мине по-напред в дневния ред.

С.Минчева – не се предложи при приемане на дневния ред.

В.Аризанова – за отчетния период председател на читалище „Хр.Ботев” – Божурище е бил г-н Аспарухов. За да не се получи тафтология отчета е подписан от мен.

С.Минчева- не се получава тафтология, а може би конфликт на интереси, както твърдеше Областния управител.

Хр.Петров – предлагам да се прочете отчета на читалище „Хр.Ботев”

М.Карамфилова – всеки е присъствал на отчетните събрания на читалищата и е чул отчетите.

Ив.Митова – съвсем наскоро гласувахме не без активното участие на ръководството на читалището в Божурище да се отпуснат 23 х.лв. за парно котле. Получи се една драма. Какво се случи, че се дадоха още 10 х.лв.?

Аризанова – 10 х.лв. са авансово от 2010 г., окончателното разплащане е извършено в м.януари 2011 г.

Ив.Митова – едно пожелание – повече книги да се закупуват в с.Пролеша – 12 книги за отчетния период е твърде малко.

Председател с.Пролеша – закупени са 12 книги, но са дарени над 400 бр.книги

С.Минчева – от 13 април читалището в Божурище е с нов председател

Аризанова – от 13 април е решението на съда.

Асп.Аспарухов - читалищата се активизират, стараят се, има състезателен елемент в работата на читалищата.

С.Минчева – който е съгласен да приемем решението от докладната записка, моля да гласува.


На основание чл.21, ал.1, т.23 и ал.2 от ЗМСМА във връзка с чл.26а, ал.5 от Закона за народните читалища, с 10 гласа „за”, „против” и „въздържали се” няма, Общинският съвет прие

РЕШЕНИЕ  № 52


1.Приема обобщен годишен отчет за дейността на читалище НЧ „Христо Ботев 1934 ” – гр.Божурище


2. Приема обобщен годишен отчет за дейността на читалище НЧ „В.Левски 1923” – с.Хераково


3. Приема обобщен годишен отчет за дейността на читалище НЧ „Светлина 1924” – с.Пролеша.


4. Приема обобщен годишен отчет за дейността на читалище НЧ „Просвета 1925” с.Храбърско”

Точка 16 от дневния ред – Други

Ив.Митова – жалбата е внесена в деловодството от Д.Григорова – жител на Божурище, не е придвижена по административни процедури. Предлагам я на вашето внимание, заедно с това, което беше обсъждано на заседание на комисиите. Не знам към кого да се обърна, не присъства еколога на общината. Въпросът е от национално значение, ще прочета извадки от Закона. Не цитирам имена, поводът е неприятен, инцидентът от 21 април 2011 г. е опасен и хвърля петно на общината, не можем да оставим въпроса без обсъждане. Докато разследващите органи си вършат работата, на следваща сесия ще се внесе жалбата на Григорова. Искам еколозите да отговорят какво се прави, води ли се регистър на домашни, на безстопанствени кучета. На следващата сесия еколога в писмен вид да представи информация.


На 3 сесии поставям въпроса – къде са отишли дървата от „санитарната” сеч, двамата еколози не са уважили ОбСъвет с присъствие, знаеха, че този въпрос ще се разисква сега. Става въпрос за два камиона дърва. Ако са раздадени на нуждаещи се няма лошо, но да се представи отчет.


Втори въпрос  - представители на фондация „Природа и здраве за България” се обърнаха на заседание на комисия на общ.съвет към четири общ.съветници-към мене, С.Минчева, Хр.Петров и В.Симова с молба за сграда за настаняване на болни от анорексия. Посочихме училището в с.Храбърско като подходящо, изискахме от тях определени облаги за населението, с които се съгласиха, те го видяха с нас и кмета на Храбърско, харесаха го, но не можаха да проведат среща с кмета на общината, чакаха повече от 3 часа пет човека, въпреки че имаха определена от него среща в определен от него ден. А за тях не са без значение сроковете. Депозираха заявление до ОбС, което беше разгледано на заседанията на постоянните комисии на 26.04.2011г.
Асп.Аспарухов – насрочихме среща за вторник или сряда, миналия четвъртък имахме среща с ЧЕЗ, с бизнеса на територията на Божурище.

С.Минчева – ще помоля кмета да  дава някакви сведения поне на секретарката си , 3 часа секретаря на общината и секретарката му уклончиво отговаряха къде е кмета и колко ще бъде зает,твърдяха, че ще се върне след един час , а хората от фондацията чакаха.

П.Манов –  задавам въпрос на кмета – в интервю по телевизията, на въпрос какви мерки предприемате по случая стрелба по кучета от служебния автомобил, Вие г-н кмете отговорихте „ще подпитам тук-там”. „Подпитахте” ли и какъв е отговора?

П.Котупанова – искам да помоля в протоколите на ОбС да се отразяват изказванията ми. В законоустановеният срок получих черновата на протокола от последната сесия. След направено допълнение от мен отново не беше отразено. По време на сесията прочетох чл.94, ал.3 от Правилника за работа на ОбСъвет, но не беше отразено. За какво тогава ни се изпращат тези протоколи, като се допускат едни и същи пропуски.

С.Минчева-протокол се водеше от секретарката на кмета, тъй като нашия технически секретар беше в отпуск. Отразено е от нея всичко, съгласно черновата й, изпратих на колегите с електронна поща протокола и помолих да се отразят до обяд корекциите им за отразяване в протокола. Г-жа Котупанова до 16ч.не изпрати нищо и е останал протокола с вписването съгласно черновата.

П.Манов – въпрос към г-н Дамянов: На заседание на постоянните комисии при обсъждане точката относно построяване на нотариална кантора казахте една много добра поговорка. Може ли да я повторите и сега?

Ем.Дамянов – затруднявам се.

Ал.Миланов – Поставиха се черни кошове за отпадъци в градинките, има ли задължение някой да ги почиства? На мен ми се налага да ги чистя защото не се почистват.

Асп.Аспарухов – общината има задължение.

М.Карамфилова – поне 4 пъти ходя до общината с молба да се поставят поне по 2 коша за отпадъци в училищните дворове.

С.Минчева – на заседанието на постоянните комисии всички бяхте запознати с Разпореждане на АССО срещу Решения № 29 и № 32 на ОбС. Г-жо Котупанова, Вие не присъствахте, ако желаете, може да се запознаете. Предоставям ви ги сега.

Хр.Петров – в разговорите за обръщалото на автобус № 54 кмета ни уверяваше, че с приемане бюджета на Столична община ще се нормализира разписанието. Какво  става, автобусите са все така на голям интервал? Какво става и с конкурса за маршрутките?

Асп.Аспарухов – ние ви представяме за решение 3-4 пъти материали за решаване.

Ал.Миланов – Какво става с наше решение за закупуване сградата на Машиноекспорт?

Асп.Аспарухов – девет месеца преди избори не може да се взема заем

С.Минчева – ще ви прочета отговор на юриста на общината Ризов на въпрос по делото Уарне. Ще ви го прочета да се запознаете.

Хр.Петров – на поставените от мен въпроси кмета не отговори. В медиите много се писа и говори за ограничаване на маршрутките, има ли идея какво ще предприемем ние?

Заседанието приключи в 18:45 часа

Протоколист:





Председател на ОбС:


/Ив.Йовчева/






/инж.С.Минчева/

